Қаза тапқан кеншілердің балаларына барлық қажетті қолдау көрсетіледі
DATE: 14:01, 28 Қазан 2023 | GMT +5
TITLE: Қаза тапқан кеншілердің балаларына барлық қажетті қолдау көрсетіледі
URL: https://kaz.inform.kz/news/kaza-tapkan-kenshlerdn-balalarina-barlik-kazhett-koldau-korsetled-ba5b9b/
META: DATE: 14:01, 28 Қазан 2023 | GMT +5
TOTAL WORDS: 96
AUTHOR(S):
TEXT: Қарағанды облысында Костенко атындағы шахтада болған қайғылы оқиғаға байланысты Оқу-ағарту министрлігінің Балалардың құқықтарын қорғау комитеті қаза тапқандардың отбасыларына көңіл айтады. Оқу-ағарту министрінің тапсырмасы бойынша қаза тапқан кеншілердің балаларына барлық қажетті қолдау шаралары көрсетілетін болады», - делінген комитеттің Instagram парақшасында жарияланған ақпаратта. Ведомство мәліметінше, Қарағанды облыстық білім басқармасының жанынан қаза тапқан және зардап шеккендердің балаларына көмек көрсету үшін Оқу-ағарту министрлігінің, білім басқармасының, Қарағанды облысының Бала құқығы жөніндегі өңірлік уәкілінің, мектептердің, әлеуметтік педагогтардың, педагог-психологтардың өкілдерінен тұратын мобильдік топ құрылды. Мобильді топ жұмысының аясында балалардың тізімдері қалыптастырылуда. Қаза тапқан және зардап шеккендердің отбасыларынан шыққан балаларға жан-жақты психологиялық көмек көрсетіледі
